Riebiņu pamatskola

**Riebiņu pamatskola** ir Preiļu novada vispārējās izglītības iestāde, kas nodrošina pamatizglītību.

## Vēsture
1908. gadā Riebiņos kroga ēkā nodibināja trīsgadīgo pamatskolu. 1912. gadā skolu pārcēla uz Lejas Randariem, Augusta Randara mājām. 1918. gadā Silajāņu pagasta valde pēc agrārās reformas Riebiņu muižas ēkā izvietoja skolu.
1924. gadā skolu Riebiņu muižas ēkā pārveidoja par sešgadīgo trīsplūsmu (latviešu, krievu, ebreju ) pamatskolu. 1975. gadā Riebiņos uzcēla skolas ēku, kurā mācības notika divās plūsmās (krievu un latviešu), bet vidusskolā tikai krieviski.

No 2000. gada vidusskolā mācībvaloda ir latviešu, un 2003. gadā notika pirmais izlaidums vidusskolā latviešu plūsmā. Skolas ēka renovēta un siltināta 2014. gadā.

2025. gadā Riebiņu vidusskola reorganizēta par Riebiņu pamatskolu.

### Direktori
*Jānis Kampuss, dzimis 1878. gadā Vidzemē. Beidzis skolotāju semināru. Riebiņos strādāja no 1920. līdz 1934. gadam. Pirmos desmit gadus bija skolas pārzinis, vēlāk slimības dēļ strādāja tikai par skolotāju.
	
*Jāzeps Reņķis, dzimis 1899. gadā 22. decembrī Rikavā, Rēzeknes apriņķī. Mācījies Viļānu pamatskolā, Rēzeknes pilsētas skolā. Riebiņu skolā strādāja no 1923. gada. Mācīja matemātiku, zīmēšanu un neilgu laiku arī dziedāšanu. No 1930. līdz 1940. gadam bija Riebiņu vidusskolas pārzinis.

*Kazimirs Apšinieks bijis Riebiņu vidusskolas direktors no 1940. gada līdz 1941. gadam.

*Pēteris Rižakovs, dzimis 1912. gadā. 1948. gadā beidzis Daugavpils Pedagoģisko institūtu -  krievu valodas un literatūras fakultāti. Riebiņu skolā par direktoru strādāja no 1944. līdz 1948. gadam.

*Nikolajs Tarasovs, strādāja par direktoru no 1949. līdz 1952. gadam. Pēc tam pārcēlās uz Aglonu un strādājis par direktoru Aglonas vidusskolā.

*Georgijs Bogačovs, dzimis 1916. gadā 25. novembrī Maskavā. Pēc profesijas vēsturnieks. No 1952. līdz 1953. gadam strādāja par Riebiņu vidusskolas direktoru.

*Anastasija Harlamova, dzimusi 1928. gada 20. decembrī. 1951. gadā beidza mācības Daugavpils Pedagoģiskajā institūtā un ieguva krievu valodas, literatūras kvalifikāciju. Riebiņos strādāja no 1953. līdz 1989. gadam, no 1953. līdz 1956. gadam bija skolas direktore.

*Monika Daugaviete, dzimusi 1926. gada 28. decembrī Preiļu pagasta L. Určos. Mācījās Šaurupes pamatskolā, Preiļu pamatskolā, Jaunaglonas sieviešu ģimnāzijā un Preiļu latviešu vidusskolā. Par skolotāju sāka strādāt 1946. gadā. Strādāja Preiļu 1. pamatskolā, Zaķīšu skolā, Skudrīšu skolā, bet no 1956. līdz 1958. gadam Riebiņu vidusskolā par direktori. No 1958. līdz 1966. gadam bija direktora vietniece.

*Ivans Staričenoks, dzimis 1927. gada 17. martā Ludzas apriņķī. Daugavpils Pedagoģiskajā institūtā ieguva vēstures skolotāja kvalifikāciju. Sākumā strādāja Vārkavas astoņgadīgajā skolā, vēlāk Niedru astoņgadīgajā skolā un no 1960. gada Riebiņu skolā par skolas direktoru, Riebiņu vidusskolas dibinātājs 1975. gadā un pirmais tās direktors.

*Valentīna Mičāne, dzimusi 1935. gada 7. jūlijā Nautrēnu pagastā. Pēc studijām Latvijas Universitātes Vēstures fakultātē no 40 darba gadiem 20 gadus strādāja skolvadībā. Strādājusi Kalnu skolā, Kārsavas vidusskolā, Ārdavas skolā, bet no 1981. līdz 1986. gadam Riebiņu vidusskolā par skolas direktori un vēstures skolotāju.

*Sergejs Sadovņikovs, dzimis 1954. gada 21. jūlijā Krievijā. No 1983. gada dzīvoja Latvijā. Strādāja Preiļu 2. vidusskolā, bet no 1986. līdz 1989. gadam bija Riebiņu vidusskolas direktors. 

*Romāns Petrovs, dzimis 1966. gada 15. februārī Preiļos. Mācījās Preiļu 2. vidusskolā un 1989. gadā beidzis Latvijas Valsts Fiziskās kultūras institūtu. Riebiņu vidusskolas direktors no 1989. līdz 1998. gadam. Mācīja fizkultūru.

*Anda Mihailova, dzimusi 1958. gada 21. jūlijā Nautrēnos. 1976. gadā beidza Nautrēnu vidusskolu, bet 1979. gadā - Rīgas Kooperatīvo tehnikumu.  Strādāja Preiļu arodvidusskolā par direktora vietnieci mācību un ražošanas darbā. Vēlāk absolvēja Daugavpils Universitātes Vēstures fakultāti, ieguva pedagoģijas maģistra grādu. No 1998. līdz 2007. gadam strādāja Riebiņu vidusskolā par direktori. 

*Ineta Anspoka, dzimusi 1971. gada 28. augustā Saunas pagasta Lielajos Anspokos. 1989. gadā beidza Preiļu 1.vidusskolu, bet 1993.gadā - Daugavpils Universitātes Fizikas un matemātikas fakultāti. No 1993. gada strādāja Rušonas pamatskolā, mācot vācu valodu, matemātiku. No 1995. gada ieņēma direktora vietnieces izglītības jomā amatu. 2000. gadā ieguva maģistra grādu skolvadībā. Aktīvi darbojās Latvijas Sarkanā Krusta Preiļu rajona biedrībā, kopš 1996. gada bija tās valdes priekšsēdētāja. Biedrības "Rušonieši, sanākam, domājam, darām" dibinātāja (2006) un vadītāja. No 2007. gada augusta strādā Riebiņu vidusskolā par direktori. Saņēma  IZM atzinības rakstu par nozīmīgu ieguldījumu izglītības sistēmas attīstībā un inovatīva mācību procesa īstenošanu un Sieviešu tiesību institūta Gada balvu par ieguldījumu cīņā pret nabadzību un sociālo nevienlīdzību.

## Sasniegumi 2015.-2016.gadā
*Skolotāja Mārīte Pokšāne konkursa „Gada sporta skolotājs 2016” uzvarētāju trijniekā. 
*Sanita Upeniece un Diāna Bravacka – R.Mūka muzeja organizētā aprakstu konkursa „ Mans skolotājs 2016”   uzvarētājas.    
*Skolotāja Diāna Bravacka - Nikodema Rancāna specbalvas 2016.gada laureāte nominācijā „Par inovācijām izglītības procesā (jaunu metožu, pieeju, stratēģiju, moderno tehnoloģiju pielietojums mācību un audzināšanas darbā, metodisku darbu izstrādnes, publikācijas, pieredzes popularizēšana, darbs ar vecākiem)”. 
*Rita Pudāne un Ārija Bergmane-Sprūdža – Latgales skolu atbalsta fonda “Veronika” goda titula “Gada skolotājs – 2015” ieguvējas.  
*Alla Solovjova un Inna Zenovjeva biedrības „Latvijas Sarkanais Krusts” Pateicības raksti par LSK ideju popularizēšanu un pašaizliedzīgu darbu sabiedrības labā 2015.gadā. 
*Natālija Smukša Riebiņu novada Atzinības raksts par profesionālu, pašaizliedzīgu pienākumu veikšanu darbā ar bērniem, sadarbībā ar vecākiem un izglītības politikas veidošanā Riebiņu novadā 2015.gadā.
*Sanita Upeniece – Riebiņu vidusskolas apbalvojums „Gada darbinieks 2015”.
*Riebiņu vidusskolas skolnieks Ernests Zalāns zinošākais skolēns Latgalē konkursā „Kas notiek?” 2015.gadā.
*Riebiņu vidusskolas skolnieks Juris Kokins – TV spēles "Gudrs, vēl gudrāks 2015" dalībnieks.
*Riebiņu vidusskolas skolniece, skolēnu pašpārvaldes prezidente Andra Struka – titula “Latgales gada aktīvākais jaunietis 2015” ieguvēja.

## Izglītības programmas Riebiņu vidusskolā
*Pamatizglītības programma 21011111 (V-5278 no 2012.gada 19.jūlija)
*Vispārējās vidējās izglītības vispārizglītojošā virziena programma 31011011 (V-2586 no 2010.gada 3.augusta)
*Vispārējās vidējās izglītības vispārizglītojošā virziena programma – vakarskola 31011012 (V-4217 no 2011.gada 14.aprīļa)
*Vispārējās vidējās izglītības vispārizglītojošā virziena programma – neklātiene 31011013 (V-4218 no 2011.gada 14.aprīļa)
*Vispārējās vidējās izglītības profesionāli orientētā virziena programma 31014011 (V-4497 no 2011.gada 20.jūlija)

## Ārpusklases nodarbības un interešu pulciņi
***Folkloras kopa** „Jumalāni” Piedalīšanās X un XI Latvijas skolu jaunatnes dziesmu un deju svētkos, bērnu un jauniešu folkloras kopu Nacionālajos sarīkojumos „Pulkā eimu, pulkā teku”
***Tautas deju kolektīvi** Piedalīšanās X Latvijas skolu jaunatnes dziesmu un deju svētkos un tautas deju festivālos „Latvju bērni danci veda”
***Vokālie ansambļi** Reģionālais vokālās mūzikas konkurss „Balsis”
***Sporta pulciņi** Godalgotas vietas Latgales jaunatnes čempionātā futbolā; Daugavpils novada atklātajā čempionātā vieglatlētikā; Jelgavas atklātajās meistarsacīkstēs džudo, V starptautiskajā džudo turnīrā „Zelta rudens” (Ādaži), starptautiskajā džudo turnīrā Baltkrievijā; Latgales jaunatnes sacensībās telpu futbolā; „SATORI” karatē čempionātā u.c.
***Ceļu satiksmes noteikumi velosipēdistiem**CSDD konkursi „Jauno ceļu satiksmes dalībnieku forums”, „Gribu būt mobils!”
***Latgaliešu valodas pulciņš**6.starpnovadu zinātniski pētniecisko darbu konference
***Origami pulciņš** Piedalīšanās XI Latvijas skolu jaunatnes dziesmu un deju svētkos
***„Raibie darbi”**	
***Ģitārspēles pulciņš**	
***Kokapstrādes pulciņš**	
***Skatuves runas pulciņš**Reģionālais skolēnu skatuves runas un mazo formu uzvedumu konkurss. Kinorežisora Jāņa Streiča 80 gadu jubilejai veltītā konkursa „Jāņa Streiča kinopasaule – manai dvēselei un mūsu laikmetam” Latgales skolām noslēguma pasākums
***"Krievu folklora”**	
***Ekopulciņš** Starptautiskais Zaļais karogs
***„Esi līderis!”**Biznesa spēļu konkurss "Ceļš uz bagātību!"
***Autopulciņš** Iespēja vidusskolēniem iegūt autovadītāja apliecību

## Tradīcijas
*Zinību diena
*Vellorats (sacensības lieliem un maziem velosipēdistiem)
*Skolotāju diena
*Tēvzemes nedēļa ar tradicionālo Ierindas skati
*Pirmās Adventes sveces iedegšana
*100 dienas skolā (pirmklasniekiem)
*Čaklo rūķu skrējiens pēc piparkūkas (sportiska aktivitāte visai skolai – mazajiem kopā ar lielajiem)
*Baltais rīts (emocionāls un dvēselisks I semestra noslēgums, kurā piedalās skolas saime un vecāki)
*Tematiskas masku balles (pa klašu grupām)
*Žetonu vakars
*Pašdarbības kolektīvu atskaites koncerts, veltīts Mātes dienai 
*Pēdējais zvans
*Izlaidumi 9.un 12. Klasei

## Cita informācija
Latvijas garo distanču skrējēja Anita Kažemāka mācījās Riebiņu vidusskolā.

## Ārējās saites
*Mājaslapa
*Facebook